Gauteng-LUR wil taxiroetes sluitArgieffoto Ismail Vadi, LUR vir vervoer in Gauteng, wil van die provinsie se taxiroetes sluit weens taxigeweld, het die Saturday Star berig. Vadi het die kennisgewing van voorneme in die Staatskoerant gepubliseer om die roetes, waar die Vaal Wits Taxivereniging (VWTA) bedryf word, insluitend Palm Springs, Vereeniging, Orange Farm en Evaton, te sluit. Die koerant berig die roetes word opgeskort weens die toenemende geweld tussen mededingende taxifaksies. Die roetes word op 22 Desember opgeskort. Petrus Tsotetsi, sekretaris van die VWTA, het sy misnoeë oor die kennisgewing uitgespreek. “Dis nuus vir ons dat die regering ons besigheid wil sluit,” het hy gesê. “Hulle [die regering] het ons al herhaaldelik in die steek gelaat, maar nou dink die LUR hy kan bloot ons taxistaanplekke sluit. Dis nie reg nie. Ons gaan die kwessie nie net gelate aanvaar nie.” Tsotetsi het gesê meer as 167 taxibase sal deur die sluiting van die roetes geraak word en hulle gebrek laat ly.